Ribe Stifts Adresseaviser, 1834-01-21
Udenlandske Efterretninger. Frankerig. Jo behageligere Majoriteten i de Deputeredes Kammer folte sig overrasket ved at høre Udenrigsministeren Hertugen af Broglio, give den sidst ommældte Tale af Hr. Vignon sit ubetingede bifald, desto større Opsigt gjorde det, og desto meere levende blev Fortrydelsen, da han den følgende Dag optraadte i Kammeret med et Foredrag, der indeholdt fast en formelig Gienkaldelse af det, han Dagen forud havde sagt. Hvad Aarsagen til denne Forandring i Ministerens Anskuelser angaaer, ere Oppositionsbladene enige i, at den maa tilskrives de fremmede Diplomaters Jndflydelse. Jfølge Handelstidenden havde Grev Pozzo ligefrem erklæret Hertugen, at han maatte fordre sine Passer, dersom det bifald, der var ydet Hr. Bignon, ikke officielt blev tilbagekaldt. Under Samtalen havde Greven stedse havt Hr. Bignons Tale i Haanden og ført Hertugen til Gemyt, hvad det havde at betyde at bifalde slige Yttringer og erkjende slige Principer for sine. Formodentlig var det en Følge af disse Fortrædeligheder, at Hertugen d. 8de, efter den ovenomtalte Gienkaldelse, som paadrog ham bittre Bebreidelser, især af Hr. Mauguin og Odilon=Barrot, syg, forlod Kammeret og maatte strax efter sin Hjemkomst anvende Lægemidler. Grev Pozzo, som tilligemed de fleste andre Medlemmer af det diplomatiske Corps var tilstede, skal have fulgt Hertugen tilvogn og tilraabt ham ved Bortfarten: "Jeg gjør Regning paa, at de Forsikkringer, som De nylig fremførte paa Talerstolen, ogsaa skriftlig blive mig meddeelte". - Til denne ubehagelige Historie kunttede sig strax Rygtet om en Ministerforandring, og virkelig skal Broglio, uagtet alle Hr. Guizots Forestillinger, have søgt sin Afsked. Faaer han den, saa venter man, at Sebastiani bliver hans Eftermand; men Coureren forsikkrer, at slet ingen Forandring vil finde Sted, da Hertugens Ansøgning ikke er bleven bevilget. I Kammerets Møde d. 9de bleve Debatterne om Addressen endte, og samme blev, med nogle faa Tilsætninger antagen. Hr. Lamartines Amendement, angaaende de orientalske Anliggender, faldt bort, da han ikke var tilstede, forat understøtte det. Derimod antog Kammeret, med Ministrenes Samtykke, følgende af Odilon Barrot foreslagne Tillæg: "Kammeret er overtydet om, at Regjeringen har protesteret imod den nærværende Tilstand i Polen, og at den ikke vil aflade med Kraft og Vedholdenhed af gjøre Reclamationer til Fordeel for denne ulykkelige Nation." Addressen, som antoges med 268 Stemmer imod 43, blev d. 10de overrakt Kongen. Til Deputationen havde over 100 Deputerede frivillig sluttet sig, iblandt hvilke Mauguin og Odilon-Barrot befandt sig. Til dette Skridt skulle de være opfordrede af Hr. Dupin, som havde forestillet dem, at, om det end vilde give Diplomatiken Forargelse, saa vilde det tillige bevise Nationen, at de Deputerede opfattede Addressen, uagtet alle ministerielle Udtydninger, med det samme energiske Sind, som havde bekjælet Commissionen, og som alene lod sig forene med Frankerigs Ære og Jnteresse. Kongens Svar havde ikke stort at betyde; han afholdt sig fra enhver Hentydning til de udenrigske Anliggender, hvilket man da efter de forhaanden værende Omstændigheder fandt meget naturligt. Kammeret har derefter begyndt paa sit egentlige Arbeide, navnlig har Hr. Human fremlagt Budgettet for 1835, i hvilket Udgifterne anslaas til 1064 Mill. men Jndtægterne kun til 997, det Manglende skal dækkes ved et Laan af 70 Mill.